El Casal Jove oferix classes de ball en anglés per a xiquets i xiquetes de 6 a 12 anys
02 de juny 2021

![Imagen sin texto alternativo.](/media/xuxamql1/98-m1-clases-baile-ingles-erin-brook.jpg)  
​

El Casal Jove té oberta la fase d'inscripció per a les classes de ball en anglés destinades a xiquets i xiquetes d'entre 6 i 12 anys en el marc del programa de voluntariat Cos Europeu de Solidaritat. L'activitat es desenvoluparà entre l'1 i el 29 de juny i enguany comptarà amb la participació de la ballarina anglesa Erin Brook i la periodista hongaresa Móni Guttray.

  

Les inscripcions per a estes classes de ball, que tindran una periodicitat de dos dies per setmana (dimarts i dijous de 18.00 a 19.00 i de 19.00 a 20.00 hores) i en les quals els menuts i les menudes podran aprendre diferents estils, a més de perfeccionar la llengua anglesa, són gratuïtes i es poden formalitzar a través de l'enllaç: [https://aytosagunto.apuntate.online/pio](https://aytosagunto.apuntate.online/pio).

  

Erin Brook és voluntària del Cos Europeu de Solidaritat i ballarina especialitzada en ballet i dansa contemporània. Té 21 anys, arriba des d'Anglaterra i es va graduar en 2020 en la London Contemporary Dance School i porta dos mesos preparant esta experiència en la qual compartirà el seu talent cada setmana en el Casal Jove amb les xiquetes i xiquets del municipi. L’acompanya la periodista hongaresa Móni Guttray. **«Estic molt emocionada de treballar amb xiquets i poder compartir la meua passió pel ball amb ells»**, ha manifestat Brook.

  

El Casal Jove té una àmplia varietat d'activitats familiars impulsades des de la Regidoria de Joventut i Infància i este és el quart any en què es reben voluntaris de la Unió Europea per a oferir una completa experiència als xiquets i xiquetes de Sagunt i el Port de Sagunt.

  

Per a més informació sobre l'activitat, es recomana visitar el web: [https://www.saguntjove.es/](https://www.saguntjove.es/)

  

![Imagen sin texto alternativo.](/media/vvjdqf0o/98-c2-cartel-clases-baile-ingles-erin-brook.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-oferix-classes-de-ball-en-angles-per-a-xiquets-i-xiquetes-de-6-a-12-anys/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-oferix-classes-de-ball-en-angles-per-a-xiquets-i-xiquetes-de-6-a-12-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-oferix-classes-de-ball-en-angles-per-a-xiquets-i-xiquetes-de-6-a-12-anys/ "Linked In")
*   [](mailto:?body=https://aytosagunto.es/va/actualitat/el-casal-jove-oferix-classes-de-ball-en-angles-per-a-xiquets-i-xiquetes-de-6-a-12-anys/)